Public procurement notice: Contract Award Notice
Published: 2018-02-08
Buyer: Maahanmuuttovirasto
Country: FI
Contract type: Services
Procedure: Negotiated without a prior call for competition
CPV classification: 48221000 | 48222000 | 64216200 | 72254100: Systems testing services | 72421000
Estimated value: 230791 EUR
Award criteria: Lowest price

Technical requirements: Kyseessä on turvapaikka-, maahanmuutto- ja kotouttamisrahaston (AMIF) kansallisesta ohjelmasta osarahoitettu hanke "AsylE-Service – Avustajien ja edustajien sähköisen asiointipalvelun käyttöönotto", MIGDno 2017 - 341. Hankkeen kesto on 1.10.2017–31.12.2018 ja sen päätavoitteena on kehittää ja saada tuotantoon sähköinen asiointipalvelu turvapaikanhakijoiden avustajille ja edustajille.
Lisäksi hankkeessa selvitetään mahdollisuutta kehittää turvapaikanhakijoille sähköinen asiointipalvelu tulevaisuudessa. Maahanmuuttoviraston sähköiseen asiointipalveluun Enter Finland ja ulkomaalaisasioiden käsittelyjärjestelmään UMA tehtävät muutostyöt hankitaan suorahankintana puitesopimuksen mukaisesti järjestelmätoimittaja Accenture Oy:ltä.
Osa teknisestä toteutuksesta tapahtuu Helsingissä ja osa Riiassa, Latviassa, Accenturen toimipisteessä.
Hankinta pitää sisällään teknisiä määrittelyjä, testauspalveluja sekä kehitys- ja muutostöitä olemassa olevaan Maahanmuuttoviraston sähköiseen asiointipalveluun Enter Finland ja ulkomaalaisasioiden asiointijärjestelmään UMA.
Hankinta sisältää uuden sähköisen asiointipalvelun teknisen kehittämisen ja tuotantoon saattamisen turvapaikanhakijoiden avustajille ja edustajille sekä alustavan selvityksen tekemisen teknisistä vaatimuksista turvapaikanhakijoille mahdollisesti kehitettävästä sähköisestä asiointipalvelusta.
Kyseessä on turvapaikka-, maahanmuutto- ja kotouttamisrahaston (AMIF) kansallisesta ohjelmasta osarahoitettu hanke. AMIF-rahoituksen osuus hankkeessa on 75 prosenttia ja loput 25 prosenttia on kansallista rahoitusta.
UMA-järjestelmän ylläpitämisestä ja pienkehityksestä on puitesopimus, joka on laadittu Maahanmuuttoviraston ja Accenture Oy:n välillä 10.3.2011. Puitesopimusta on päivitetty 22.2.2016. Puitesopimus on solmittu Maahanmuuttoviraston ja.
Accenture Oy:n 30.3.2007 solmiman hankesopimuksen sekä 19.8.2008 solmitun hankesopimuksen täydennyssopimuksen yhteyteen. Alkuperäinen hankesopimus on solmittu ja Accenture Oy valittu järjestelmätoimittajaksi avoimen kilpailutuksen pohjalta.
Hankesopimuksen ja sen täydennyssopimuksen voimassaolo päättyi, kun hankesopimuksen ja sen täydennyssopimuksen takuu päättyi  8.2.2012. Puitesopimukseen liittyy laajennettu ylläpitosopimus, joka on voimassa 7.11.2024 saakka.
UMA-järjestelmän ja Enter Finland -alustan vaatimat muutostyöt tullaan toteuttamaan 10.3.2011 solmitun puitesopimuksen osana, koska hankkeen tarvitsemat muutokset UMA-järjestelmään ja Enter Finland -alustaan tulevat UMA:n kaikkein keskeisimpien toimintojen sisälle (mm. päätöksentekoon liittyvät toimenpiteet). Keskeisten toimintojen ylläpito- ja kehitysvastuu on puitesopimuksen ja laajennetun ylläpitosopimuksen mukaan Accenture Oy:llä, eikä niiden sisälle toteutettavia muutoksia voida toteuttaa teknisesti kolmannella osapuolella UMA-järjestelmän ollessa asiakaskohtaisesti räätälöity tietojärjestelmä, jonka tekninen osaaminen on ainoastaan nykyisellä järjestelmätoimittajalla.
Lisäksi on huomioitava, että järjestelmän tekninen ylläpitovastuu lakkaa, mikäli jokin kolmas osapuoli muuttaa järjestelmän lähdekoodia. Puitesopimukselle on hankintalain (laki julkisista hankinnoista ja käyttöoikeussopimuksista, 1397/2016) 40 §:n 2. momentin 2. kohdan mukainen peruste, sillä teknisestä syystä vain tietty toimittaja voi toteuttaa hankinnan.
Maahanmuuttoviraston ja Accenturen puitesopimuksen mukaisesti Accenture Oy käyttää alihankkijoinaan Avanade Finland Oy:tä ja Microsoft Oy:tä. Accenture Oy vastaa myös alihankkijoidensa työstä kuin omastaan.
Maahanmuuttovirasto ja Accenture Oy ovat sopineet 30.3.2007 UMA-tietojärjestelmän toteutuksesta ja ylläpidosta 3+1-vuotiselle kaudelle. Suorahankintapäätöksellä 10.3.2011 täsmennettiin pienkehityksen osuutta osana palvelua. Suorahankintapäätöksellä 21.2.2016 jatkettiin UMA-tietojärjestelmän ylläpito- ja jatkokehityssopimusta ajanjaksolle 8.11.2017–7.11.2024.
Alkuperäisen sopimuksen yhteydessä tehtiin kilpailutus, johon saatiin 10 tarjousta, joista Accenture Oy valikoitui palveluntuottajaksi.
Tässä hankkeessa tehtäviä hankintoja varten on tehty 4.2.2018 suorahankintapäätös. Hankinta sisältyy voimassa olevaan puitesopimukseen Accenture Oy:n kanssa, minkä vuoksi hankintaa ei ole nyt erikseen kilpailutettu. Jälki-ilmoitus koskee suorahankintaa, josta ei ole tehty aiemmin ilmoitusta.​.


Winner: Accenture Oy
Award value: 230791
Number of bids: 10